Θερινοί Ολυμπιακοί Αγώνες 2024

Οι **Θερινοί Ολυμπιακοί Αγώνες 2024** (γαλλικά : *Les Jeux olympiques d'été de 2024*), γνωστοί ως **Αγώνες της 33ης Ολυμπιάδας** (γαλλικά : *Jeux de la XXXIIIe Olympiade*) και ως **Παρίσι 2024**, ήταν μια διεθνής πολυ-αθλητική διοργάνωση που έλαβε μέρος από  τις 26 Ιουλίου, έως και τις 11 Αυγούστου 2024 στο Παρίσι και σε 16 πόλεις στη μητροπολιτική Γαλλία αλλά και στη γαλλική αποικία της Ταϊτής.

Το Παρίσι ανακοινώθηκε ως διοργανώτρια πόλη των Ολυμπιακών Αγώνων στην 131η Σύνοδο της ΔΟΕ στη Λίμα του Περού, στις 13 Σεπτεμβρίου 2017. Εξαιτίας πολλών αποχωρήσεων που άφησαν μόνο το Λος Άντζελες και το Παρίσι στη διεκδίκηση των Αγώνων, η Διεθνής Ολυμπιακή Επιτροπή επιβεβαίωσε τη διαδικασία να δώσει τους Θερινούς Ολυμπιακούς Αγώνες 2024 και 2028 στις δυο πόλεις. Έχοντας ήδη φιλοξενήσει τους Ολυμπιακούς Αγώνες 1900 και 1924, το Παρίσι θα γίνει η δεύτερη πόλη που θα έχει φιλοξενήσει Ολυμπιακούς Αγώνες τρεις φορές, μετά το Λονδίνο (1908, 1948, 2012). Οι ΟΑ 2024 θα σηματοδοτήσουν τα εκατό χρόνια από τους Θερινούς Ολυμπιακούς Αγώνες 1924 και τους έκτους Ολυμπιακούς Αγώνες που θα φιλοξενηθούν στη Γαλλία (τρεις Θερινοί ΟΑ το 1900, 1924, 2024 και τρεις Χειμερινοί ΟΑ το 1924, 1968, 1992). Θα είναι οι πρώτοι ΟΑ στη Γαλλία από τους Χειμερινούς ΟΑ 1992 στην Άλμπερτβιλ. Η διοργάνωση επέστρεψε στην παραδοσιακή τετραετή Ολυμπιάδα μετά τους Θερινούς Ολυμπιακούς Αγώνες 2020 στο Τόκιο της Ιαπωνίας, οι οποίοι αναβλήθηκαν για το 2021 εξαιτίας της πανδημίας του κορονοϊού.

Στους Αγώνες αυτούς, το breakdance θα κάνει την πρώτη του εμφάνιση ως ολυμπιακό άθλημα και θα είναι οι τελευταίοι Ολυμπιακοί Αγώνες που θα διεξαχθούν κατά τη διάρκεια της προεδρίας του προέδρου της ΔΟΕ Τόμας Μπαχ.

## Διαδικασία υποψηφιοτήτων

Ρώμη, Βουδαπέστη, Παρίσι, Λος Άντζελες και Αμβούργο ήταν οι πέντε υποψήφιες διοργανώτριες πόλεις. Όμως η διαδικασία σημαδεύτηκε από αποχωρήσεις, πολιτική αβεβαιότητα και αποτρεπτικά κόστη. Το Αμβούργο απέσυρε την υποψηφιότητά του στις 29 Νοεμβρίου 2015 μετά τη διεξαγωγή δημοψηφίσματος. Η Ρώμη αποσύρθηκε στις 21 Σεπτεμβρίου 2016, επικαλούμενη δημοσιονομικές δυσκολίες. Η Βουδαπέστη απέσυρε την υποψηφιότητά της στις 22 Φεβρουαρίου 2017, καθώς μια αίτηση κατά της υποψηφιότητάς της συγκέντρωσε περισσότερες υπογραφές από όσες απαιτούνταν για τη διεξαγωγή δημοψηφίσματος.

Μετά από αυτές τις αποχωρήσεις, η εκτελεστική επιτροπή της ΔΟΕ συναντήθηκε στη Λωζάννη της Ελβετίας στις 9 Ιουνίου 2017 για να συζητήσει την ανάθεση των ΟΑ του 2024 και του 2028. Η ΔΟΕ ανακοίνωσε ότι το 2017 θα ανακοινώνονταν επίσημα οι διοργανωτές των Θερινών Ολυμπιακών Αγώνων του 2024 και του 2028, πρόταση την οποία ενέκρινε η έκτακτη Σύνοδος της ΔΟΕ στις 11 Ιουλίου 2017 στη Λωζάννη. Η ΔΟΕ έθεσε σε εφαρμογή μια διαδικασία κατά την οποία οι επιτροπές του Παρισιού και του Λος Άντζελες συναντήθηκαν με τη ΔΟΕ για να συζητήσουν ποιος θα φιλοξενήσει τους Αγώνες 2024 και τους Αγώνες 2028 και εάν θα ήταν δυνατό να επιλεγούν οι οικοδέσποινες πόλεις ταυτόχρονα.

Μετά την απόφαση για ταυτόχρονη ανάθεση των δυο Ολυμπιακών Αγώνων, το Παρίσι θεωρήθηκε ο προτιμώμενος οικοδεσπότης για τους Θερινούς Αγώνες του 2024. Στις 31 Ιουλίου 2017, η ΔΟΕ ανακοίνωσε ότι το Λος Άντζελες ήταν ο μοναδικός υποψήφιος για τους Θερινούς Αγώνες του 2028, επιτρέποντας στο Παρίσι να επιβεβαιωθεί ως η οικοδέσποινα πόλη των Αγώνων 2024. Και οι δυο αποφάσεις επικυρώθηκαν κατά την 131η Σύνοδο της ΔΟΕ στις 13 Σεπτεμβρίου 2017.

### Εκλογή Διοργανώτριας Χώρας
Το Παρίσι εξελέγη ως η διοργανώτρια πόλη στις 13 Σεπτεμβρίου 2017 στην 131η Σύνοδο της ΔΟΕ τη Λίμα του Περού. Τα δυο μέλη της γαλλικής πλευράς της ΔΟΕ, Γκάϊ Ντρουτ και Τόνυ Εστανγκέ, δεν είχαν δικαίωμα ψήφου σύμφωνα με τους κανόνες του Καταστατικού των Ολυμπιακών Αγώνων.

## Οι Αγώνες

### Τελετές
thumb|Η γαλλική αποστολή στην τελετή λήξης στο Τόκιο 2020 ερμήνευσε σε ζωντανή μετάδοση στην Πλατεία Τροκαντερό, όπου θα λάβουν μέρος οι τελετές έναρξης του Παρισιού 2024.

Τον Ιούλιο του 2021, ο πρόεδρος για το Παρίσι 2024 Τόνι Εστανγκέ δήλωσε ότι η COJOP2024 διεξάγει μια μελέτη για τη φιλοξενία των τελετών έναρξης και λήξης έξω από τον παραδοσιακό χώρο ενός σταδίου έτσι ώστε να μπορέσουν να «παντρέψουν τα καλύτερα στοιχεία του Παρισιού - τις εμβληματικές τοποθεσίες - με τη δυνατότητα συμμετοχής εκατοντάδων χιλιάδων ανθρώπων». Αυτή η έννοια των «ανοιχτών Αγώνων» αναδείχθηκε κατά την παράδοση στην τελετή λήξης του Τόκιο 2020, στην οποία συμμετείχε σε ζωντανή μετάδοση ένα μέρος των θεατών στην Πλατεία Τροκαντερό. Ο Εστανγκέ περίμενε ότι οι χώροι για τις τελετές έναρξης και λήξης θα ανακοινώνονταν μέχρι το τέλος του έτους.

Στις 13 Δεκεμβρίου 2021 ανακοινώθηκε ότι η τελετή έναρξης θα περιλαμβάνει τη μεταφορά των αθλητών με πλοίο από το Pont d'Austerlitz μέχρι το Pont d'Iéna κατά μήκος του Σηκουάνα. Η διαδρομή των 6 χλμ. (3,7 μίλια) θα περάσει από σημεία ορόσημα του Παρισιού όπως το Λούβρο, η Παναγία των Παρισίων και η Πλατεία Κονκόρντ και θα περιλαμβάνει επίσης πολιτιστικές παρουσιάσεις. Το επίσημο πρωτόκολλο θα λάβει χώρα σε ένα «μίνι στάδιο» 30.000 θέσεων στο Τροκαντερό. Οι διοργανωτές δήλωσαν ότι η τελετή έναρξης θα είναι «η πιο θεαματική και πιο προσιτή τελετή έναρξης στην ιστορία των Ολυμπιακών Αγώνων», με τον Εστανγκέ να δηλώνει ότι η ζωντανή παρακολούθησή της θα είναι δωρεάν και να εκτιμά ότι θα μπορούσε να προσελκύσει μέχρι και 600.000 θεατές. Η εκδήλωση αυτή αναμένεται να προσελκύσει θεατές στον μέγιστο βαθμό, δεδομένου ότι η πλειονότητα των εκδηλώσεων στους προηγούμενους Θερινούς Ολυμπιακούς Αγώνες 2020 στο Τόκυο διεξήχθησαν κεκλεισμένων των θυρών χωρίς κοινό εξαιτίας της πανδημίας του κορονοϊού.

Αρχικά η τελετή λήξης αναμενόταν επίσης να διεξαχθεί σε κάποια προσωρινή αρένα. Στις 23 Σεπτεμβρίου 2022, όταν ο Τόμας Τζόλυ ανακοινώθηκε ως ο εκτελεστικός διευθυντής των τεσσάρων τελετών (δυο Ολυμπιακών και δυο Παραολυμπιακών), η οργανωτική επιτροπή του Παρισιού 2024 ανακοίνωσε ότι οι τελετές λήξης των Ολυμπιακών και των Παραολυμπιακών Αγώνων θα πραγματοποιηθούν στο Σταντ ντε Φρανς και ότι εξετάζεται το ενδεχόμενο η τελετή έναρξης των Παραολυμπιακών Αγώνων να πραγματοποιηθεί στην Πλατεία Κονκόρντ. Θα είναι οι πρώτοι Ολυμπιακοί Αγώνες στους οποίους οι τελετές έναρξης δεν θα φιλοξενηθούν σε στάδιο και η δεύτερη φορά στην ιστορία των Θερινών Ολυμπιακών Αγώνων που οι τελετές έναρξης δεν θα διεξαχθούν στο ίδιο στάδιο με τους αγώνες στίβου (όπως συνέβη στο Ρίο ντε Τζανέιρο το 2016).

Ο Ολυμπιονίκης της κωπηλασίας της Ελλάδας, Στέφανος Ντούσκος, θα είναι ο πρώτος λαμπαδηδρόμος της λαμπαδηδρομίας των Ολυμπιακών Αγώνων του Παρισιού 2024 μετά την τελετή αφής του επόμενου έτους στην αρχαία Ολυμπία.

Η Τελετή Έναρξης, πραγματοποιήθηκε στον Σηκουάνα και στο Τροκαντερό, την Παρασκευή 26 Ιουλίου 2024 και ώρα 19:30 (CEST-UTC +2). 

Η Τελετή Λήξης πραγματοποιήθηκε στο Εθνικό Στάδιο της Γαλλίας, την Κυριακή 11 Αυγούστου 2024 και ώρα 21:00 (CEST-UTC +1). 

Στην Τελετή Λήξης, εκτελέστηκαν παραστάσεις τσίρκου και ακροβατών, και τραγούδησαν διάσημοι καλλιτέχνες. Μέρος του σόου, πραγματοποιήθηκε και στον αέρα. Ακολούθησαν παραδοσιακά η παρέλαση των αθλητών, οι τελετές απονομής των μεταλλίων του Μαραθωνίου Ανδρών και Γυναικών, η τελετή παράδοσης της Ολυμπιακής Σημαίας στην Κοινοπολιτεία του Λος Άντζελες (επόμενοι Ολυμπιακοί Αγώνες), η εκτέλεση του Εθνικού Ύμνου της Ελλάδας, οι ομιλίες του Προέδρου της ΔΟΕ, Τόμας Μπαχ και της Οργανωτικής Επιτροπής Τόνυ Εστανγκέ και το σβήσιμο της Ολυμπιακής Φλόγας.

### Αθλήματα
Σύμφωνα με τους ισχύοντες κανόνες της Διεθνούς Ολυμπιακής Επιτροπής, που είναι σε ισχύ από το 2017, το πρόγραμμα των Θερινών Ολυμπιακών Αγώνων αποτελείται από 28 υποχρεωτικά αθλήματα «κορμού» και ότι μπορούν να προστεθούν μέχρι 6 προαιρετικά αθλήματα ανά διοργάνωση. Αυτά επιλέγονται από την οργανωτική επιτροπή κάθε διοργάνωσης και πρέπει να περιλαμβάνονται σε κατάλογο, ο οποίος θα αποστέλλεται στη ΔΟΕ εντός 5 ετών πριν από κάθε διοργάνωση, υπό την προϋπόθεση ότι ο συνολικός αριθμός των συμμετεχόντων δεν υπερβαίνει τους 10.500 αθλητές. Κατά τη διάρκεια της 131ης Συνόδου της ΔΟΕ τον Σεπτέμβριο 2017, η ΔΟΕ ενέκρινε τα 28 αθλήματα του προγράμματος των ΟΑ 2016 για το Παρίσι 2024 ενώ ταυτόχρονα κάλεσε την οργανωτική επιτροπή του Παρισιού να υποβάλλει έως και 5 νέα αθλήματα προς εξέταση και αξιολόγηση.

Κατά την υποβολή των υποψηφιοτήτων για τους Θερινούς Ολυμπιακούς Αγώνες τον Αύγουστο του 2017, η οργανωτική επιτροπή του Παρισιού ανακοίνωσε ότι θα διεξήγαγε συνομιλίες με τη ΔΟΕ και με επαγγελματικούς αθλητικούς οργανισμούς σχετικά με τη δυνατότητα εισαγωγής ανταγωνιστικών αθλημάτων το 2024. Τον Ιούλιο 2018 η ΔΟΕ επιβεβαίωσε ότι θα εξέταζε αυτή την πρόταση για τους Θερινούς ΟΑ 2024. Στις 21 Φεβρουαρίου 2019, η οργανωτική επιτροπή του Παρισιού ανακοίνωσε ότι θα πρότεινε την εισαγωγή του breakdance καθώς και του σκέιτμπορντ, της αναρρίχησης και του σέρφινγκ - τρία αθλήματα που έκαναν την πρώτη τους εμφάνιση στους τότε Θερινούς ΟΑ 2020. Και τα τέσσερα αθλήματα εγκρίθηκαν κατά τη διάρκεια της 134ης Συνόδου της ΔΟΕ στη Λωζάνη της Ελβετίας στις 24 Ιουνίου 2019.

Το πρόγραμμα των Θερινών ΟΑ 2024 αναμένεται να περιλαμβάνει 32 αθλήματα και 329 αγωνίσματα. Θα είναι οι πρώτοι Θερινοί Ολυμπιακοί Αγώνες από το 1960 που θα έχουν λιγότερα αγωνίσματα από την προηγούμενη διοργάνωση (οι Θερινοί Ολυμπιακοί Αγώνες 2020 στο Τόκιο είχαν 339 αθλήματα). Ο αριθμός των αγωνισμάτων σε κάθε άθλημα σημειώνεται μέσα στην παρένθεση.

*χωρίς-πλαίσιο|21x21εσ Αθλητική αναρρίχηση (4)
*χωρίς-πλαίσιο|21x21εσ Αντιπτέριση (5)
*χωρίς-πλαίσιο|21x21εσ Αντισφαίριση (5)
*χωρίς-πλαίσιο|21x21εσ Άρση βαρών (10)
*χωρίς-πλαίσιο|21x21εσ Γκολφ (2)
* χωρίς-πλαίσιο|21x21εσ Γυμναστική 
** Ενόργανη (14)
** Ρυθμική (2)
** Τραμπολίνο (2)
*χωρίς-πλαίσιο|21x21εσ Επιτραπέζια αντισφαίριση (5)
*χωρίς-πλαίσιο|21x21εσ Ιππασία
** Τρίαθλο (2)
** Εμπόδια (2)
** Ντρεσάζ (2)
* χωρίς-πλαίσιο|21x21εσ Ιστιοπλοΐα (10)
*χωρίς-πλαίσιο|21x21εσ Καλαθοσφαίριση 
** Καλαθοσφαίριση (2)
** Καλαθοσφαίριση 3×3 (2)
*χωρίς-πλαίσιο|21x21εσ Κανόε καγιάκ
** Σλάλομ (6)
** Σπριντ (10)
*χωρίς-πλαίσιο|21x21εσ Κωπηλασία (14)
*χωρίς-πλαίσιο|21x21εσ Μοντέρνο πένταθλο (2)
*χωρίς-πλαίσιο|21x21εσ Μπρέικ ντανς (2)
*χωρίς-πλαίσιο|21x21εσ Ξιφασκία (12)
*χωρίς-πλαίσιο|21x21εσ Πάλη
** Ελεύθερη (12)
** Ελληνορωμαϊκή (6)
*χωρίς-πλαίσιο|21x21εσ Πετοσφαίριση
** Πετοσφαίριση (2)
** Πετοσφαίριση άμμου (2)
*χωρίς-πλαίσιο|21x21εσ Ποδηλασία
** Ελεύθερο BMX (2)
** Αγωνιστικό BMX (2)
** Δρόμου (4)
** Ορεινή (2)
** Πίστας (12)
*χωρίς-πλαίσιο|21x21εσ Πόδοσφαιρο (2)
*χωρίς-πλαίσιο|21x21εσ Πυγμαχία (13)
*χωρίς-πλαίσιο|21x21εσ Ράγκμπι σέβενς (2)
*χωρίς-πλαίσιο|21x21εσ Σέρφινγκ (2)
*χωρίς-πλαίσιο|21x21εσ Σκέιτμπορντ (4)
*χωρίς-πλαίσιο|21x21εσ Σκοποβολή (15)
*χωρίς-πλαίσιο|21x21εσ Στίβος (48)
*χωρίς-πλαίσιο|21x21εσ Ταεκβοντό (8)
*χωρίς-πλαίσιο|21x21εσ Τζούντο (15)
*χωρίς-πλαίσιο|21x21εσ Τοξοβολία (5)
*χωρίς-πλαίσιο|21x21εσ Τρίαθλο (3)
*Υγρός στίβος
** χωρίς-πλαίσιο|21x21εσ Καλλιτεχνική κολύμβηση (2)
**χωρίς-πλαίσιο|21x21εσ Καταδύσεις (8)
** χωρίς-πλαίσιο|21x21εσ Κολύμβηση (35)
** χωρίς-πλαίσιο|21x21εσ Υδατοσφαίριση (2)
* χωρίς-πλαίσιο|21x21εσ Χειροσφαίριση (2)
* χωρίς-πλαίσιο|21x21εσ Χόκεϊ επί χόρτου (2)

### Πρόγραμμα


:*Όλες οι ημερομηνίες και ώρες είναι σύμφωνες με την [[Θερινή Ώρα Κεντρικής Ευρώπης]] ([[UTC+02:00|UTC+2]])*




### Μετέχουσες Εθνικές Ολυμπιακές Επιτροπές
Η ακόλουθη είναι μια λίστα των Εθνικών Ολυμπιακών Επιτροπών που έχουν τουλάχιστον έναν αθλητή, ο οποίος έχει προκριθεί για τους Θερινούς ΟΑ 2024.

### Αριθμός αθλητών ανά Εθνική Ολυμπιακή Επιτροπή
Μέχρι τις 9 Ιανουαρίου 2023.

### Σύνοψη μεταλλίων

## Χώροι υποδοχής

Οι περισσότερες εκδηλώσεις θα πραγματοποιηθούν στην πόλη και στα περίχωρα του Παρισιού, συμπεριλαμβανομένων των γειτονικών προαστίων Σεντ-Ντενί, Le Bourget, Ναντέρ, Βερσαλλίες, Vaires-sur-Marne. Το χάντμπολ θα διεξαχθεί στη Λιλ, που είναι 225χλμ από την οικοδέσποινα πόλη. Η κωπηλασία και μερικοί ποδοσφαιρικοί αγώνες θα πραγματοποιηθούν στη Μασσαλία, που είναι 777χλμ από την οικοδέσποινα πόλη. Το σέρφινγκ αναμένεται να πραγματοποιηθεί στην Ταϊτή, στη Γαλλική Πολυνησία, που είναι 15.716 χλμ. από την οικοδέσποινα πόλη. Το ποδόσφαιρο επίσης θα διεξαχθεί σε 6 πόλεις, που είναι οι Μπορντώ, Μασσαλία, Λιόν, Νάντη, Νίκαια και Σεντ-Ετιέν - μερικές από αυτές φιλοξένησαν το Ligue 1.

### Ζώνη Μετρόπολης Παρισιού

### Κεντρική Ζώνη Παρισιού (20 αθλήματα)

### Ζώνη Βερσαλιών (τέσσερα αθλήματα)

### Εκτός Παρισιού (επτά αθλήματα)

### Μη διαγωνιστικοί χώροι

## Μάρκετινγκ

### Έμβλημα
Το έμβλημα των Θερινών Ολυμπιακών και Παραολυμπιακών Αγώνων 2024 αποκαλύφθηκε στις 21 Οκτωβρίου 2019 στο Grand Rex. Εμπνευσμένο από την Αρ Ντεκό, είναι η αναπαράσταση της Μαριάν, της εθνικής προσωποποίησης της Γαλλίας, με μια φλόγα να σχηματίζεται από τα μαλλιά της. Το έμβλημα μοιάζει επίσης με χρυσό μετάλλιο. Ο Τόνι Εστανγκέ εξήγησε ότι το έμβλημα συμβόλιζε «τη δύναμη και τη μαγεία των Αγώνων» και ότι οι Αγώνες είναι «για τους ανθρώπους». Η χρήση μιας γυναικείας φιγούρας λειτουργεί ως φόρος τιμής στους Θερινούς Ολυμπιακούς Αγώνες 1900 στο Παρίσι, που ήταν οι πρώτοι Αγώνες στους οποίους επιτράπηκε η συμμετοχή των γυναικών. Το έμβλημα σχεδιάστηκε από τον Γάλλο σχεδιαστή Σιλβέν Μπογιέρ, σε συνεργασία με τα γαλλικά γραφεία σχεδιασμού Ecobranding & Royalties.

Το έμβλημα για το Παρίσι 2024 θεωρήθηκε από πολλά περιοδικά σχεδίου ως η μεγαλύτερη νέα κυκλοφορία λογοτύπων για το 2019. Μια έρευνα της Opinion Way έδειξε ότι το 83% των Γάλλων δήλωσαν ότι τους αρέσει το έμβλημα των Αγώνων Παρίσι 2024. Τα ποσοστά αποδοχής ήταν υψηλά, με το 82% των ερωτηθέντων να το βρίσκουν ελκυστικό και το 78% να το θεωρούν δημιουργικό. Αντιμετωπίστηκε με χλευασμό στα μέσα κοινωνικής δικτύωσης, με έναν χρήστη να σχολιάζει ότι «το λογότυπο θα ταίριαζε καλύτερα σε μια ιστοσελίδα γνωριμιών ή σε ένα κομμωτήριο».

Για πρώτη φορά από τους Θερινούς Παραολυμπιακούς Αγώνες 1960, οι Θερινοί Παραολυμπιακοί Αγώνες 2024 μοιράζονται το ίδιο λογότυπο, χωρίς καμία διαφορά, αντανακλώντας την κοινή «φιλοδοξία» μεταξύ των δυο διοργανώσεων.

### Χορηγοί

## Δικαιώματα τηλεοπτικών μεταδόσεων
Στη Γαλλία, τα δικαιώματα προβολής των Θερινών Ολυμπιακών Αγώνων 2024 έλαβε το κανάλι Warner Bros. Discovery (πρώην Discovery Inc.) μέσω του Eurosport, με ελεύθερη τηλεοπτική κάλυψη μετά από αδειοδότηση στον δημόσιο ραδιοτηλεοπτικό φορέα της χώρας France Télévisions.

*Αρμενία – APMTV
*Ασία – Dentsu (rights to be sold to local broadcasters)
*Αυστραλία – Nine Network
*Βέλγιο– RTBF, VRT
*Βραζιλία– Grupo Globo
*Καναδάς– CBC/Radio-Canada, TSN, RDS
*Κίνα– CMG
*Κροατία– HRT
*Κολομβία– Caracol Televisión
*Δανία– DR, TV 2
*Εσθονία– Postimees Group
*Ευρώπη – Eurosport (partial rights to be sold to local broadcasters, except Russia)
*Φινλανδία– Yle
*Γαλλία– France Télévisions
*Γερμανία– ARD, ZDF
*Ελλάδα– ERT
*Ουγγαρία– MTVA
*Ινδία – Viacom18
*Ιταλία– RAI
*Ισλανδία– RÚV
*Ιαπωνία– Japan Consortium
*Κόσοβο– RTK
*Λατινική Αμερική (εκτός Βραζιλίας) – América Móvil
*Λιθουανία– TV3
*MENA – beIN Sports
*Ολλανδία– NOS
* Μεξικό – TelevisaUnivision
*Νέα Ζηλανδία – Sky Television
*Βόρεια Κορέα – SBS
*Pacific Islands – Sky Television
*Ρουμανία– TVR
*Σερβία– RTS
*Σλοβενία– RTV
*Περού– Grupo ATV
*Πολωνία– TVP
*Νότια Αφρική – SABC, SuperSport
*Νότια Κορέα – SBS
*Ισπανία– RTVE
*Sub-Saharan Africa – Infront Sports & Media, SuperSport
*United Kingdom – BBC
*ΗΠΑ – NBCUniversal

: – Συμπεριλαμβάνονται τα εξής έθνη και εδάφη : Νήσοι Κουκ, Φίτζι, Κιριμπάτι, Νήσοι Μάρσαλ, Ομόσπονδες Πολιτείες της Μικρονησίας, Ναουρού, Νιούε, Παλάου, νησιά Σαμόα, νησιά του Σολομώντα, Τόνγκα, Τουβαλού και Βανουάτου.

## Δείτε επίσης
* Θερινοί Παρολυμπιακοί Αγώνες 2024
* Κατάλογος συνεδριάσεων της Διεθνούς Ολυμπιακής Επιτροπής
* Παρίσι 2024 Επιτροπή Οργάνωσης για τους Ολυμπιακούς και Παραολυμπιακούς Αγώνες του 2024

## Παραπομπές


## Εξωτερικοί σύνδεσμοι

* Παρίσι 2024 
* Παρίσι 2024 (ΔΟΕ) Επίσημη ιστοσελίδα των αγώνων